OpenLLM-France/wikimedia huggingface dataset:
# Abraham Lincoln Batailoia

Abraham Lincoln Batailoia 1937ko urtarrilaren 6an, Espainiako Bigarren Errepublikaren defentsan faxismoaren aurka Nazioarteko Brigaden barruan Estatu Batuetako boluntarioekin armada gorputza sortu zen. Batailoiaren izena XV. Nazioarteko Brigadan Estatu Batuetatik etorritako indar guztiei zabaldu zitzaien. Batailoiaren partaide gehienak alderdi eta sindikatu aurrerakoien militanteak ziren, batez ere Estatu Batuetako Alderdi Komunistakoak eta sindikatu sozialistakoak.
Kopuru zehatzaren inguruan eztabaida badago ere, kalkulatzen da 2.800 eta 3.200 pertsona artean izan zirela ozeanoa gurutzatu zuten estatubatuarrak, gehienak Alderdi Komunistako zein sindikatuetako kideak. Guztira 1.000 eta 1.500 kide artean hil zirela kalkulatzen da, eta AEBetan oihartzun zabala izan zuen. Dena den, batez ere Bigarren Mundu Gerra amaitzean, marxismoaren sustatzaile zirelakoan sorgin ehiza gogorra pairatu behar izan zuten.

## Historia

Nazioarteko Brigada gehienak Albaceteko egoitzan antolatu ziren bitartean, estatubatuarrak 1936tik Figueresen, Gironan konzetratu ziren. Ondoren, Albaceten, beste herrialdetatik joandako beste brigadistekin entrenamendua jaso zuten. Tarazona de la Manchan eta Villanueva de la Jaran kuartelaratu ziren. Hasieran entrenamenduak eta prestakuntza ez zen oso ona izan; Robert Hale Merriman eta Oliver Law, bestetik, ez ziren oso lider egokiak. Steve Nelsonek unitatearen agintea hartu zuenean, aldiz, gauzak aldatu ziren.
Dibisioaren su-batailoa 1937ko otsailean jaso zuten. Une hartan 450 soldadu zituen. 1937 eta 1938 urtetan, 2500 estatubatuar batailoia indartu zuten. Unitateak uneoro 400 eta 600 soldadu arteko izan zituen. Baxa handiak izan zituen.
Gerra bitartean batailoiak guda askotan hartu zuen parte: Jaramako guduan Valentzia eta Madril arteko komunikazioak babestu zituzten. Batailoiak ere Bruneten, Belchiten eta Teruelgo guduan borrokatu zuen. Lincoln Batailoiak heroismo ospe handia lortu zuen. Estatu Batuetan faxismoaren aurkako benetako ikur erromantikoa izan zen. Bigarren Mundu Gerran sartzeko garaian, Lincoln Brigadak sartzearen aldeko kanpaina egin zuen.
Dena dela, Mundu Gerra bukatu zenean, gauzak asko aldatu ziren zeren eta Sobietar Batasunaren aldeko jarrera egotzi baitzitzaien eta McCarthyismo garaian errepresioa ezagutu zuten: Estatu Batuen Gobernuak estatuarentzako arriskutsutzat jotzen zituen.
Denboran Batailoiak nolabaiteko antolaketa mantendu zuen: noizbehinka bilerak antolatzen zituzten eta urtemugak gogorarazten zituzten.

## Brigadaren boluntario ezagunak

* Edward Carter: Bigarren Mundu Gerran borrokan jarraitu zuen Estatubatuar Armadarekin. Ohorezko Domina jaso zuen.
* Oliver Law
* Steve Nelson
* Carmelo Delgado Delgado
* Harry Fisher
* Steve Nelson
* Bill Susman

## Erreferentziak

* ↑ https://www.argia.eus/efemerideen-kanala/aebetatik-espainiako-estatura-1936ko-gudan-faxismoaren-aurka-borrokara-joateko-abraham-lincoln-batailoi-internazionalista-osatu-zuten

## Ikus, gainera

* Nazioarteko Brigadak

## Kanpo estekak

* Datuak: Q15623454
* Multimedia: Abraham Lincoln-1st Batallion / Q15623454
# Abraham Hondius

Abraham Danielsz de Hondt, Abraham Hondius gisa ezagunagoa (Rotterdam, c. 1631 – Londres, 1691ko irailaren 17a), Herbehereetako Urrezko Aroko margolaria eta irarlea izan zen. Bere ibilbide nagusia, hala ere, Londresen egin zuen.

## Biografia

Cornelis Saftleven artistarekin ikasi zuen, batzutan haien lanak nahastu egiten dira. Lehendabizi Rotterdamen lan egin zuen, ondoren, 1659tik aurrera, Amsterdamen. 1666an behin betirako Londresen kokatu zen. Bere heriotz data ez dago garbi. iturri batzuen arabera 1691eko irailaren 1691ean lurperatu zuten baina beste batzuen arabera 1691ean izan zen.

## Estiloa

Bere lan asko ehiza eta zakurren inguruan eginak daude. Zakurrak deskantsatzen edo ehizean ohikoak dira bere margolanetan. Horietako asko Londreseko British Museumen ikus daitezke. Baita ere mitologiaren gaiak, eszena konstunbristak eta eszena erlijiosoak egin zituen.

## Ezaugarriak

Hauek aipa daitezke:
* Kolore bizien erabilera.
* Margolan berean plano desberdinen erabilera.
* Irudiak gainkargatuta agertzen dira.
* Beste margolarien moduan, esaterako Philips Wouwerman, Albert Jacob Cuyp eta Paulus Potter, paisaian eta zerumugaren trataeraz kezkatuta zegoen.

## Obrak

* Ehiztariak zakurrekin, Victoria and Albert Museum.
* Tximua eta katua (1670), Clevelandeko Museoa, Ameriketako Estatu Batuak
* Basurdearen ehiza (1672), Clevelandeko Museoa, Ameriketako Estatu Batuak
* Piramo eta Tisbe, Boymans Van Beuningen Museoa, Rotterdam
* Merkurio eta Argos, Bilduma partikularra, Galllery of Art webgunea
* Artzainen adorazioa (ca. 1660), Bordeleko Arte Ederren Museoa, Frantzia

## Iruditegia

* Merkurio eta Argos (Bilduma pribatuan)
* Basuardearen ehiza (Sao Paulo, Brasil, Ema Gordon Klabin Fundazioa)
* Zakurren borroka (Lublingo museoa, Polonia)
* Oreinen ehiza (Norwicheko gaztelua, Ingalaterra)
* Zakurrak eta oreina (Amsterdango Rijksmuseum)

## Erreferentziak

* ↑ Huntsmen with dogs, V&A collections.

## Kanpo estekak

* Datuak: Q538840
* Multimedia: Abraham Hondius / Q538840
# Abraham Maslow

Abraham Maslow (Brooklyn, AEB, 1908ko apirilaren 1 – Palo Alto, Kalifornia, 1970eko ekainaren 8a) psikologo humanista izan zen Estatu Batuetan. Ezaguna da Maslow piramidea izeneko teoria asmatzeagatik, non gizakiaren beharrak sailkatzen dituen.

## Biografia

Bere gurasoak errusiar etorkinak ziren eta New Yorken bizitzea erabaki zuten bere zazpi seme-alabekin. Abraham, hauetako zaharrena zen. Maslowren gurasoek bere sendiarentzako onena nahi zuten eta Maslowri bere ikasketatan asko exijitu zioten, arrakasta handia izateko. Horrela, Maslow ume bakartia izan zen eta liburuetan babesten zuen bere burua.
Bere gurasoen nahiak betez, lehenik New Yorkeko City Collegen (CCNY) ikasi zuen. Gero, hiru hiruhileko pasa ondoren, Cornellen egon zen ikasten eta, ondoren, CCNYra bueltatu zen.
Bere gurasoak aurka egon arren, Berta Goodmanekin, bere lehengusina zaharrenarekin, ezkondu zen eta bi alaba izan zituzten. Ondoren, Wisconsinera joan ziren bizitzera, bertan, Maslow hango unibertsitatera joan zedin. Hemen hasi zen psikologian interesa jartzen eta bere lanek hobekuntza handia jaso zuten. Bertan, Harry Harlowkin lan ugari egin zuen. Harry Harlow oso ezaguna zen garai horretan, tximu mota ezberdinekin hainbat esperimentu egin zuelako, hauen portaera ulertu nahian.
Batxilergoa 1930ean bukatu zuen, maisu izan zen 1931n eta 1934an doktoretza bukatu zuen, psikologian, Winsconsineko Unibertsitatean. Urte horretan, Maslowren beharren jerarkiaren teoria proposatu zuen, hau da, gizakiaren motibazioari buruzkoa teoria. Graduatu eta urtebetera, New Yorkera itzuli zen E. L. Thorndikerekin Columbiako Unibertsitatean lan egiteko eta, bertan, sexualitateari buruzko ikerketa batean saiatu zen.
Brooklyn Collegen klaseak ematen hasi zen eta, bere bizitzako aldarte honetan, Estatu Batuetara, eta bereziki Brooklynera, zetozen europar etorkin askorekin elkartu zen; Alfred Adler, Erich Fromm edo Karen Horney izan ziren hauetako batzuk eta Gestalt edo Freuden inguruko hainbat psikologo ere bai.
1951n, Brandeisen, Psikologiako departamentu buru izatea iritsi zen, horrela hamar urtez bertan lanean aritu zelarik eta Kurt Goldstein ezagutu zuen; honek bultzatu zuen autoerrealizazio kontzeptuaren garapenera eta Maslow bere teoria propioa lantzen hasi zen. Psikologia humanistikoaren alde egin zuen eta garrantzi handia izan zuen osatzen joango zen teorian.
Psikologiako hirugarren tendentziaren sortzaile kontsideratzen zaio, beste biak Freuden psikoanalisia eta Watsonen konduktismoa hartzen direlarik.
Bere azken urteak erdi erretiratua iragan zituen Kalifornian; 1970eko ekainaren 8an, hil zen, urteetan gaixo egon ondoren, miokardio infartu baten ondorioz.

## Bibliografia

* 2005ean Management-a, Maslowren iritziz: gaurko enpresarako ikusmira humanista, Paidós Ibérica Ed.
* 2001ean Etorkizunerako ikusmirak, Kairós Ed.
* 1998an Gizaki autoerrealizatua: Izatearen psikologia baterantz, Kairós Ed.
* 1994an Nortasun sortzailea, Kairós Ed.
* 1991ean Motibazioa eta Nortasuna, Díaz de Santos Ed.

## Ikus gainera

* Maslow piramidea

## Kanpo estekak

* George Boeree: Abraham Maslow
* Datuak: Q23357
* Multimedia: Abraham Maslow / Q23357
# Abraham Joshua Heschel

Abraham Joshua Heschel (1907ko urtarrilaren 11 – 1972ko abenduaren 23a) jaiotzaz poloniarra zen errabino estatubatuarra izan zen, XX. mendeko teologo judu eta filosofo judu nagusietako bat. Heschelek Jewish Theological Seminary of America-n (euskaraz: Ameriketako Seminario Teologiko Judua) mistizismo judua irakasten zuen. Asko irakurritako filosofia juduari buruzko liburu ugariren egilea izan zen eta eskubide zibilen mugimenduan ekintzailea izan zen.

## Argitaratutako lanak

* Man is Not Alone (1951), «Gizakia ez dago bakarrik»
* The Sabbath (1951), «Sabbatha»
* God in Search of Man (1955), «Jainkoa gizakiaren bila»
* The Prophets (1962), «Profetak»
* Torah min HaShamayim (1962), «Zeruetako Tora»
* Who is Man? (1965), «Nor da gizakia?»
* Prophetic Inspiration After the Prophets (1966), «Inspirazio profetikoa profeten ondoren»

## Erreferentziak

* ↑ (Ingelesez) Erlewine, Robert. (2011). «The Legacy of Abraham Joshua Heschel» www.tikkun.org (Noiz kontsultatua: 2022-04-06).
* ↑ (Ingelesez) Rothstein, Edward. (2007-12-24). «A Rabbi of His Time, With a Charisma That Transcends It» The New York Times ISSN 0362-4331. (Noiz kontsultatua: 2022-04-06).

## Kanpo estekak

* Datuak: Q215833
* Multimedia: Abraham Joshua Heschel / Q215833
# Abraham Kuyper

Abraham Kuijper, Abraham Kuyper bezala ezaguna (Maassluis, 1837ko urriaren 29a - Haga, 1920ko azaroaren 8a) Herbehereetako lehen ministroa izan zen 1901etik 1905era. Neo-kalbinista eta kazetaria izan zen. Holandako Eliza Eraberrituak ezarri zituen. Egunkaria bat, Amsterdamgo Unibertsitate Librea eta Iraultzaren Aurkako Alderdia ere sortu zituen.

## Kanpo estekak

* Datuak: Q320014
* Multimedia: Abraham Kuyper / Q320014
# Abraham Lincoln: Vampire Hunter

Abraham Lincoln: Vampire Hunter (euskaraz Abraham Lincoln: Banpiro-Ehiztaria), 2012ko Timur Bekmambetov errusiar-kazakhstandar zinema zuzendari eta ekoizleak zuzendu eta ekoitzitako fantasia, ekintza eta beldurrezko film bat da. Seth Grahame-Smith idazlearen 2010eko izenburu berdineko leberrian oinarritua dago. Benjamin Walker, Dominic Cooper, Anthony Mackie, Mary Elizabeth Winstead, Rufus Sewell eta Marton Csokas aktoreak antzeztu zuten.
Abraham Lincoln, AEBetako 16. presidentea banpiro-ehiztari gisa agertzen da.

## Argumentua

Oharra: Atal honek istorio osoa edo amaiera argitzen du.
Abraham Lincoln (Benjamin Walker), AEBetako presidentea izateaz gain, mutikoa zela naturazgaindiko izaki batek bere ama nola hiltzen zuen ikusi ondoren, banpiro-ehiztaria ere bazen, eta Ameriketako Estatu Batuetako Gerra Zibilan ere haiei eta Adam (Rufus Sewell), AEBetako banpiroen buruzagiari aurre egin beharko die.

## Aktoreak

* Benjamin Walker: Abraham Lincoln
* Dominic Cooper: Henry Sturges
* Mary Elizabeth Winstead: Mary Todd Lincoln
* Anthony Mackie: William Johnson
* Jimmi Simpson: Joshua Speed
* Rufus Sewell: Adam
* Marton Csokas: Jack Barts
* Joseph Mawle: Thomas Lincoln
* Robin McLeavy: Nancy Lincoln
* Erin Wasson: Vadoma
* John Rothman: Jefferson Davis
* Cameron M. Brown: William Wallace Lincoln
* Frank Brennan: Jeb Nolan senataria
* Jaqueline Fleming: Harriet Tubman
* Alan Tudyk: Stephen A. Douglas
* Loius Varnell: Batasuneko soldadua
* Dave Thomas: Batasuneko soldadua

## Kanpo estekak

* IMDBko fitxa irakurgai (Ingelesez)
* Datuak: Q587707
* Multimedia: Abraham Lincoln: Vampire Hunter / Q587707
# Akitaniako blonda

Akitaniako blonda (frantsesez: Blonde d'Aquitaine; okzitanieraz: Blonda d'Aquitània) Akitaniako bertako behi arraza bat da, Garona eta Pirinio artean jatorria duena. Kolore zuriko behi hauek bertoko hiri arrazen bat-egitearen ondorioak dira: Garonnais, Quercy eta herriko behi gorri hain zuzen ere.

## Erreferentziak

* ↑ Oklahoma State University

## Kanpo estekak

* Datuak: Q885012
* Multimedia: Blonde d'Aquitaine / Q885012
# Akitaniako museoa

Akitainiako museoa (frantsesez: Musée d'Aquitaine) Bordele eta Akitaniako historiari buruzko museoa da, Bordele hirian dagoelarik. 1963an ireki zen.

## Kokapena

Pey-Berland dorretik eta Bordeleko katedraletik hurbil dago, Bordeleko tranbiaren B linearen Akitaniako Museoa geltokiaren bidez bertaratu daiteke.

## Pieza nabarmenak

Web gune ofizialaren arabera, hauek dira bildumako pieza garrantzitsuenetako batzuk:
* Lausselleko Venus.
* Galiar urrezko torkea.
* Michel de Montaigneren zenotafioa.
* Bernini, Escoubleau de Sourdis kardinalaren bustoa
* Herkulesen brontzezko estatua (II. mende amaiera).
* Botila (XIII. mendea).
* Paleolitoko Pair-Non-Pair haitzuloko txistua
* Sortie de messe de la chapelle Saint-Joseph de Bordeaux. Jules de Verneilh
* Klaudio enperadorearen estatua.
* Marius de Buzonen "Les colonies"
* Dianaren estatua, V. mendekoa

## Galeria

* Lausselleko Venus
* Galiar urrezko torkea.
* Michel de Montaigneren Zenotafioa.
* Herkulesen brontzezkok estatua (II. mende amaiera).
* Fon herriaren fetitxea.
* Bordele hiriaren armen beiratea.
* Mitraren kultuan agertzen den Cautopatesen estatua.
* XVIII. mendeko oihala; bi neskame elkar hitz egiten, Antillaseko gizarte kolonialeko etxe aberts batean.
* Esklabuen merkatua Zanzibarren. XIX. mendea.
* Félix Arnaudin argazkilari eta antropologoaren argazkia.

## Erreferentziak

* ↑ (Frantsesez) «Les objets phares du musée» Le site officiel du musée d'Aquitaine (Noiz kontsultatua: 2024-07-24).

## Kanpo estekak

* Datuak: Q3329534
* Multimedia: Musée d'Aquitaine / Q3329534
# Akitaniar

Akitaniar hurrengoa izan daiteke:
* Akitaniarrak, erromatarren etorreraren aurretik Mendebaldeko Pirinioetan, Garonaren ezkerraldeko ertzean eta ozeano Atlantikoaren artean bizi ziren antzinako herri multzoa;
* Akitaniarra, Miozenoko estairik zaharrena ICSren garai geologikoen artean;
* Akitaniera, antzinako Novempopulanian, Pirinioetatik Garonaraino gutxi gorabehera (geroago Gaskonia izena hartuko zuen lurraldean), mintzatu zen hizkuntza hila.
* Akitaniako Dukerria. Goi Erdi Aroko lurraldea.
# Akitaniar (estaia)

| Sistema/ Periodoa | Seriea/ Garaia | Estaia/ Era | Adina (Ma) |
| Kuaternario | Pleistozeno | Gelasiar | gazteagoa |
| Neogeno | Pliozeno | Piacenziar | 3.600–2.58 |
| Neogeno | Pliozeno | Zancliar | 5.333–3.600 |
| Neogeno | Miozeno | Messiniar | 7.246–5.333 |
| Neogeno | Miozeno | Tortoniar | 11.62–7.246 |
| Neogeno | Miozeno | Serravalliar | 13.82–11.62 |
| Neogeno | Miozeno | Langhiar | 15.97–13.82 |
| Neogeno | Miozeno | Burdigaliar | 20.44–15.97 |
| Neogeno | Miozeno | Akitaniar | 23.03–20.44 |
| Paleogeno | Oligozeno | Chattiar | zaharragoa |
| Neogenoaren zatiketak IUGSaren arabera, v2014/02. ||||
Akitaniarra Miozenoko estairik zaharrena da ICSren garai geologikoen artean. Orain dela 23.03 ± 0.05 Ma eta 20.43 ± 0.05 Ma (milioi urte) hedatu zen, Miozeno Goiztiarrean zehar. Garai lehorra zen, klimak hotzera egin zuen. Akitaniarra Oligozenoko Chattiarraren ostean etorri zen, eta Burdigaliarraren aurretik. Eskualde ezberdinetako denbora-eskalatan Harrisoniar, Ageniar, Pareora, Landon, Otaiar eta Waitakiar garaiei gainezartzen zaio.

## Definizio estratigrafikoa

Akitaniar izena Akitania eskualdearen omenez du. Karl Mayer-Eymar estratigrafista suitzarrak sartu zuen, lehen aldiz, literatura zientifikoan 1858an. Akitaniarraren oinarria (zein Miozeno eta Neogenorena) Paragloborotalia kugleri foraminifero espeziearen lehen agerpenarekin deskribatzen da. Reticulofenestra bisecta nanoplankton espezie kalkareoaren desagerpena ere eman zen, NN1 nanoplankton biozonaren oinarria ezartzen duena. C6CN.2n kronozona magnetikoaren hasiera ere ematen da. GSSP ofiziala Lemme-Carrosio sekzioan dago, Italiako Carrosio herritik oso gertu.
Akitaniarraren amaiera eta Burdigaliarraren hasiera Globigerinoides altiaperturus foraminifero espeziearen lehen agerpenak markatzen du, eta C6An kronozona magnetikoaren punturik gorenak.

## Akitaniarrak Euskal Herrian

Euskal Herrian Akitaniar estaiak hainbat sedimentu utzi zituen hegoaldean, bereziki Bardean. Bertan hainbat narrasti eta ugaztunen fosilak aurkitu dira, Z-A biozonakoak.

## Erreferentziak

* ↑ Steininger, F.F., Aubry, M.P., Berggren, W.A., Biolzi, M., Borsetti, A.M., Cartlidge, J.E., Cati, F., Corfield, R., Gelati, R., Iaccarino, S. and Napoleone, C., 1997. The global stratotype section and point (GSSP) for the base of the Neogene. Episodes, 20, pp.23-28.
* ↑ (Ingelesez) Murelaga, Xabier; Suberbiola, Xabier Pereda; Broin, France de Lapparent de; Rage, Jean-Claude; Duffaud, Sylvain; Astibia, Humberto; Badiola, Ainara. (2002). «Amphibiens et reptiles du Miocene inferieur des Bardenas Reales de Navarre (Depression de l Ebre, Peninsule iberique)» Geobios 3 (35) ISSN 0016-6995. (Noiz kontsultatua: 2017-08-25).

## Kanpo estekak

* Datuak: Q508479
44°39′32″N 8°50′11″E﻿ / ﻿44.6589°N 8.8364°E﻿ / 44.6589; 8.8364
# Akitaniako zubia

Akitaniako zubia (frantsesez: pont d'Aquitaine) Gironda departamentuan dagoen zubi esekia da. Zubi honek Garona ibaia zeharkatzen du Bordele eta Lormont artean. A630 autobidean dagoen zubi hau 1967an amaitu zuten eta 1.767 metroko luzera du.

## Kanpo estekak

* Datuak: Q774600
* Multimedia: Pont d'Aquitaine / Q774600
# Akitaniako arroa

Akitaniako arroa Frantziako bigarren arro sedimentario mesozoiko eta zenozoiko handiena da, Parisko arroaren ondoren. Herrialdeko hego-mendebaldeko koadrantearen zati handi bat hartzen du. Bere azalera 66.000 km2-koa da. Variskar orogenian sortu zen, Permiar garaian penezabaldi bilakatu eta gero Triasiko goiztiarrean behera abiatu zena. Parentis eta Pirinio azpiko arroetan — biak Akitaniako arro nagusiaren azpi-arro sedimentarioak — sotoa hamaika mila metroko sedimentuz estalia dago.

## Erreferentziak

* ↑ Chantraine J, Autran A, Cavelier C, et al. Carte géologique de la France à l'échelle du millionème. (1996). BRGM. ISBN 2-7159-2128-4. (Frantsesez)

## Kanpo estekak

* Datuak: Q623373
# A-10

A-10 edo Sakanako Autobia Irurtzun eta Altsasu lotzen duen autobia da.
Nafarroako Gobernuak eraiki zuen 1992 eta 1995 urteen artean N-240-A errepidearen trazadura zaharraren gainean, Tarragona eta Bilbo arteko N-240 bidearen zati dena. Bere izena Nafarroako Sakana eskualdeagatik jasotzen du.
Identifikatzailea A-10 da.

## Historia

N-240 errepideak Tarragona eta Bilbo lotzen zituen Lleida, Uesca, Iruña eta Gasteiztik. A-1 (Gasteiz-Altsasu-Donostia) eta A-15 (Iruña-Donostia) autobiak eraiki ondoren, autobia hori sortu zen, bi trazadurak Sakanan zehar lotzeko.
Ireki zen lehen zatia Irurtzun eta Irañeta artekoa izan zen, ekialderago zegoena. Hau 1993an izan zen. Ondoren Irañeta-Lakuntza, urte berean, eta Lakuntza-Etxarri Aranatz, 1995ean. Azkenik, 1996an irekitako Etxarri Aranatz-Altsasu zatiak azpiegitura osatu zuen.
2018an, Nafarroako Gobernuak seinale horizontal guztiak ordezkatu zituen inguruko errepideak berritzeko prozesuan. Gainera, partida hori autobia hondatutako elementuak kontserbatzeko eta konpontzeko erabili zen.

## Tarteuneak

| Tarteunea | Egoera | Luzera (km) |
| Irurtzun/Etxarren A-15  AP-15 - Irañeta | 1993 | 8,3 |
| Irañeta - Lakuntza | 1993 | 6,6 |
| Lakuntza - Etxarri Aranatz | 1995 | 3,7 |
| Etxarri Aranatz - Altsasua A-1 | 1996 | 9,5 |

## Ibilbidea

| Irteera | Irteera izena (Altsasuko norabidea) | Irteera izena (Irurtzungo norabidea) | Lotzen duen errepidea |
| | Sakanako Autobiaren hasiera | Sakanako Autobiaren amaiera | AP-15 |
| | | Irurtzun Donostia Frantzia | A-15 |
| 2 | Etxeberri Ekai Zuhatzu | | |
| 3 | | Etxeberri Ekai Zuhatzu | |
| 4 | Satrustegi Hiriberri | Satrustegi Zuhatzu Hiriberri | |
| 5 | Hiriberriko Zerbitzugunea | Hiriberriko Zerbitzugunea | |
| 7 | Ihabar | Ihabar | |
| 9 | Irañeta | Irañeta | |
| 11 | Uharte Arakil Erdigunea | Uharte Arakil Erdigunea | |
| 12 | Uharte Arakil Uharte Arakilgo Industriagunea | Uharte Arakil Uharte Arakilgo Industriagunea | |
| 13 | Arruazu | | |
| 14 | | Arruazu | |
| | Arruazuko Zerbitzugunea | | |
| 15 | Lakuntza | | |
| 16 | | Lakuntza | |
| 17 | Arbizu Unanu Dorrao | | |
| 18 | | Arbizu Unanu Dorrao Zerbitzugunea | |
| 19 | Etxarri Aranatz Beasain Lizarra Lizarraga Andia Natura Parkea | | NA-120 |
| 20 | | Etxarri Aranatz Beasain Lizarra Lizarraga Andia Natura Parkea | NA-120 |
| 21 | Etxarri Aranatz Bakaiku | Etxarri Aranatz | |
| 24 | Bakaiku Iturmendi | Bakaiku Iturmendi | |
| 26 | Urdiain | Urdiain | |
| 28 | Altsasu | Altsasu | |
| 29 | Donostia | | A-1  E-05 |
| | Olazti Urbasa | | |
| | Sakanako Autobiaren amaiera | Sakanako Autobiaren hasiera | A-1  E-05 |

## Erreferentziak

* ↑ Nafarroako Kontuen Ganbera - Informe 9618
* ↑ (Gaztelaniaz) «Nafarroak 29,7 milioiko gastua baimendu du 2022ra arte iparraldeko errepide eta autobientzat» NAVARRA INFORMACIÓN 2018-05-02 (Noiz kontsultatua: 2020-05-29).
* 1 2 3 4 http://camaradecomptos.navarra.es/imgx/informes/Todo9618.pdf.

## Ikus, gainera

* Nafarroa Garaiko errepideen sarea

## Kanpo estekak

* Nafarroako Errepideen Sareko Nafarroako Gobernuko webgunea
* Nafarroako Errepideen Sareko gorabeherako mapa
* Datuak: Q253303
# 9½ Weeks

9½ Weeks (euskaraz 9 Aste eta Erdi) 1986ko Adrian Lyne britainiar zinema zuzendariaren filma erotikoa da. Elizabeth McNeill idazlearen 9½ Weeks eleberrian oinarritua dago. Bertan, Kim Basinger eta Mickey Rourke aktoreek antzeztu zuten, filma estreinatu bezain azkar 1980ko hamarkadako sex-symbol edo mito erotiko bilakatu zirelarik.
Filmak nazioartean sekulako arrakasta izan zuen, bereziki Kanada, Australia eta Erresuma Batuan, 7 milioi dolarretako aurrekontuarekin denera 100 milioi inguruko irabaziak izan baizituen. Filmak bi jarraipen izan zituen: Another 9½ Weeks (1997) eta The First 9½ Weeks (1998).

## Argumentua

Elizabeth (Kim Basinger) bere lagun eta lankide Molly-rekin (Margaret Whitton) batera Manhattango margolan-erakustoki batean lan egiten duen emakume dibortziatua da. Egun batez John (Mickey Rourke) izeneko gizon bat ezagutu eta biek sekulako sexu harremanari hasiera emango diote, erabat fisikoa den harremanaren kontzeptua frogan jarriz, bai bikotea unitate gisa ikusirik, bai Elizabethen bizitzan duen eraginarekiko ere, aldaketa pertsonal eta barne sentimendu kontrajarriak baititu.

## Aktoreak

* Mickey Rourke: John Gray
* Kim Basinger: Elizabeth McGraw
* Margaret Whitton: Molly
* David Margulies: Harvey
* Christine Baranski: Thea
* Karen Young: Sue
* William De Acutis: Ted (William DeAcutis gisa)
* Dwight Weist: Farnsworth
* Roderick Cook: Sinclair, kritikaria
* Victor Truro: Margolan-Erakustokiko bezeroa

## Kanpo estekak

* 9½ Weeks filmaren IMDBko fitxa irakurgai (Ingelesez)
* Datuak: Q644552
# A' Chill

A' Chill, Eskoziako Canna uhartean dagoen herri bat da, Highland eskualdeko Lochaber barrutian.

## Kanpo estekak

* Datuak: Q4646804
* Multimedia: A' Chill / Q4646804
# A'ad

A'ad, Ad' edo ʿĀd herria (arabieraz: عاد‎) Arabiar penintsulan bizi zen antzinako leinu bat izan zen. 'Ad ibn Kin'ad zen leinuaren gidaria.
1992an Ranulph Fiennes, Juris Zarins, Nicholas Clapp eta George Hedgesek aztarnak aurkitu zituzten. Arkeologian egindako aurkikuntzek eta Koranak dioenaren arabera meteoritoek sortutako harea-ekaitzen ondorioz desagertu ziren.

## Hedadura

A'ad herria Yemeneko ekialdean eta Omanen mendebaldean bizi ziren herria ziren, Arabiar itsasotik Dhofar mendietara eta Rub' al Khaliren mugaraino. Aurkikuntza batzuen arabera baliteke hau izatea gameluaren domestikazioaren lehen puntua. Hirubura Ubar zen, eta merkantzien aldaketarako leku garrantzitsua zen, batez ere frankinzentsuaren merkataritzarako.

## Kanpo estekak

* Datuak: Q345427
# A'ana

A'ana Samoako barruti bat da. Upolu uhartearen mendebaldean dago eta Aiga-i-le-Tai barrutiak inguratutako Satuimalufilufi herria ere hartzen du barne. Barrutiak 193 km²ko azalera du eta 2001eko erroldaren arabera 20.167 biztanle. Leulumoega da barrutiko herrigune nagusia.

## Kanpo estekak

* Datuak: Q1154121